|  |  |
| --- | --- |
| ujmegye | Hajdú-Bihar Vármegye Önkormányzatának  Közgyűlése |

|  |  |
| --- | --- |
| **KÖZGYŰLÉSI ELŐTERJESZTÉS** | **8.** |

|  |  |
| --- | --- |
| **Előterjesztő:** | Pajna Zoltán, a Közgyűlés elnöke |
| **Tárgy:** | Interreg Europe internacionális pályázatokban való részvétel jóváhagyása |
| **Készítette:** | Karácsonyi Judit  Szabó Tünde  Tuska-Mátrai Melinda |
| **Véleményező bizottságok:** | Fejlesztési, Tervezési és Stratégiai Bizottság  Pénzügyi Bizottság |

**Tisztelt Közgyűlés!**

Hajdú-Bihar Vármegye Önkormányzata nemzetközi tevékenysége kapcsán több nemzetközi projektben vesz részt, illetve tart fent együttműködést nemzetközi partnerekkel. A közös munka során rendszeresen fogalmazódnak meg újabb projektötletek, melyek a projektfejlesztés fázisát követően benyújtásra kerülnek különböző programok pályázati felhívásaira. A vármegyei önkormányzat az utóbbi időben több, az Interreg Europe 2021-2027 Program második felhívása keretében benyújtani kívánt projektjavaslatokon dolgozott.

A Program keretében az egyes projektek támogatási intenzitása a költségvetések végösszegére vonatkozóan egyformán alakul az alábbiak szerint:

* 80% Európai Regionális Fejlesztési Alap támogatás
* 15% Nemzeti társfinanszírozás
* 5% Önerő

Nyertes pályázatok esetén a szerződéskötés után a nemzeti társfinanszírozás összege, illetve az ERFA támogatás 30%-a előlegként teljes egészében lehívható.

A vármegyei önkormányzat a NATURE REST és az OpenRegioCulture Interreg Europe pályázatokban kíván projektpartnerként részt venni. A pályázatokban történő részvétel nagyban köszönhető egyrészt a jelenleg is hatékonyan működő nemzetközi kapcsolatrendszernek, másrészt az Interreg Europe Program 2023-as stockholmi partnerkereső és információs rendezvényén történő vármegyei jelenlétnek.

A pályázatok 2023-ban két közgyűlési ülés között kerültek benyújtásra, azonban ahhoz, hogy a vármegyei önkormányzat pozitív elbírálás esetén érvényesen részt vehessen a projektekben, szükség van a pályázatokhoz való partneri csatlakozás közgyűlés általi jóváhagyására is. A döntéshozatalhoz szükséges információk megismerése érdekében a pályázatokhoz kapcsolódó lényeges tudnivalók a következők szerint kerülnek bemutatásra:

**A NATURE REST pályázat bemutatása**

**Projekt címe**: NATURE REST – Az ökoszisztéma-szolgáltatások felértékelése a természet helyreállításának jobb koordinálása érdekében a városi és városkörnyéki területeken (Ecosystem services valorization for better nature restoration governance in urban and peri-urban areas)

**Finanszírozó program**: Interreg Europe Program

Zöldebb Európa – Természet és biodiverzitás

**A pályázat benyújtási határideje:** 2023. június 9.

**A döntés várható időpontja:** 2023. december

**A projekt időtartama:** 2024-2028

**A pályázat célja:** jobb kormányzási eszközök biztosítása az ökoszisztéma-szolgáltatások jelentőségének elismerésére az egészséges és fenntartható környezet fenntartásában azáltal, hogy elősegíti azok felhasználását a területrendezési, fejlesztési és döntéshozatali folyamatokban.

**Hajdú-Bihar Vármegye Önkormányzatának tevékenységei:**

* regionális szakértői csoport létrehozása, szakmai ülések szervezése,
* transznacionális találkozókon és tanulmányutakon való részvétel;
* transznacionális találkozó szervezése;
* az ökoszisztéma-szolgáltatások jelenlegi állapotának felmérése a városi és városkörnyéki területeken;
* Jövőbeli szcenáriók kidolgozása és értékelése az ökoszisztéma szolgáltatások értékelésének a döntéshozatali folyamatba történő integrálása érdekében;
* helyi jó gyakorlatok azonosítása;
* vármegyei akcióterv kidolgozása.

**Partnerség:**

1. Vezető partner: Luther Márton Egyetem, Halle-Wittenberg (DE)
2. ART-ER Részvénytársaság (IT)
3. *Hajdú-Bihar Vármegye Önkormányzata (HU)*
4. Baszkföldi Egyetem (ES)
5. Twente Egyetem (NL)
6. Nemzeti Erdőközpont (SK)
7. Vechtstromen Vízügyi Igazgatóság (NL)
8. Szlovén Erdészeti Intézet (SI)
9. Emilia-Romagna Régió (IT)

**Költségvetés:**

A projektben a HBVMÖ költségvetése 195.150 EUR.

* A HBVMÖ költségvetése tételesen:
* bérköltség 124.000 EUR
* iroda és adminisztratív költségek 18.600 EUR
* utazás és szállás költsége 18.600 EUR
* külső szakértő és szolgáltatások költsége 33.950 EUR
* A HBVMÖ költségvetésének megoszlása félévekre bontva euróban:

|  |  |  |  |  |  |  |  |
| --- | --- | --- | --- | --- | --- | --- | --- |
| 1. | 2. | 3. | 4. | 5. | 6. | 7. | 8. |
| 24.068 | 29.798 | 25.148 | 29.488 | 24.068 | 31.798 | 13.286 | 17.496 |

**Az OpenRegioCulture pályázat bemutatása**

**Projekt címe:** OpenRegioCulture – A kulturális erőforrások hozzáférhetőségét elősegítő környezet közös megteremtése a speciális igényű emberek számára (Co-creation of environment for accessibility of cultural resources for people with special needs)

**Finanszírozó program**: Interreg Europe Program

Szociálisabb Európa – Kultúra és fenntartható turizmus

**A pályázat benyújtási határideje:** 2023. június 9.

**A döntés várható időpontja:** 2023. december

**A projekt időtartama:** 2024-2028

**A pályázat célja:** A regionális fejlesztési politikák végrehajtásának javítása a kulturális és természeti erőforrásoknak a különleges szükségletekkel rendelkezők számára való hozzáférhetőségének területén alkalmazott szakpolitikai eszközökkel.

**Hajdú-Bihar Vármegye Önkormányzatának tevékenységei:**

* projektszintű kommunikációs feladatok ellátása;
* regionális szakértői csoport létrehozása, szakmai ülések szervezése;
* transznacionális találkozókon és tanulmányutakon való részvétel;
* transznacionális találkozó szervezése;
* helyi jó gyakorlatok azonosítása;
* Helyzetelemzés: a kapcsolódó szakpolitikai eszközökkel összefüggésben hozzájárulás a módszertan elkészítéséhez a kulturális és természeti erőforrások hozzáférhetőségének feltérképezésére a speciális igényű emberek számára;
* Interregionális kölcsönös tanulás és kapacitásépítés: a stratégiák, szakpolitikai keretek, valamint a kulturális és idegenforgalmi ágazaton belüli hozzáférhetőségi megoldások, erőforrások és tervek bemutatása;
* Tudásátadás és szakpolitikai hatás: a tapasztalatcserén és kölcsönös tanuláson alapuló szakpolitikai hatás biztosítása érdekében a szakpolitikai eszközökhöz kapcsolódó bevált gyakorlatok azonosítása.

**Partnerség:**

1. Vezető partner: Małopolska Régió (PL)
2. Małopolska Kulturális Intézet, Krakkó (PL)
3. Máramaros Megyei Tanács (RO)
4. *Hajdú-Bihar Vármegye Önkormányzata (HU)*
5. Közép-Görögország Régió (GR)
6. Korzikai Közösség (FR)
7. Dél-Limburgi Turisztikai Hivatal (DE)
8. Riga Tervezési Régió (LV)

**Költségvetés:**

A projektben a HBVMÖ költségvetése 186.406 EUR.

* A HBVMÖ költségvetése tételesen:
* bérköltség 120.390 EUR
* iroda és adminisztratív költségek 18.058 EUR
* utazás és szállás költsége 18.058 EUR
* külső szakértő és szolgáltatások költsége 29.900 EUR
* A HBVMÖ költségvetésének megoszlása félévekre bontva euróban:

|  |  |  |  |  |  |  |  |
| --- | --- | --- | --- | --- | --- | --- | --- |
| 1. | 2. | 3. | 4. | 5. | 6. | 7. | 8. |
| 16.078 | 32.578 | 24.712 | 24.312 | 25.385 | 30.385 | 16.478 | 16.478 |

Kérem a közgyűlést a határozati javaslatok elfogadására.

1. **HATÁROZATI JAVASLAT**

Hajdú-Bihar Vármegye Önkormányzata Közgyűlése a Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló 4/2023. (IV. 3.) önkormányzati rendelet 6. § (2) bekezdése és 8. § (2) bekezdése, valamint a Magyarország helyi önkormányzatairól szóló 2011. évi CLXXXIX. törvény 107. §-a alapján

1./ jóváhagyja az **Interreg Europe Program** keretében kiírt felhívásra, a Luther Márton Egyetem, Halle-Wittenberg, mint vezető partner által benyújtott „Az ökoszisztéma-szolgáltatások felértékelése a természet helyreállításának jobb koordinálása érdekében a városi és városkörnyéki területeken” című projekthez történő partneri csatlakozást, melyben a Hajdú-Bihar Vármegye Önkormányzatára eső projektköltség 195.150 EUR, azaz 72.974.391 HUF (373,94 HUF/EUR árfolyamon számolva).

2./ Az 1./ pontban foglalt döntésre tekintettel, a pályázat pozitív elbírálása esetén, a projekt megvalósításához összesen 9.757,5 EUR, azaz 3.648.720 HUF összegű saját forrást biztosít (373,94 HUF/EUR árfolyamon számolva), szükség szerint, a 2024-2028. évi költségvetései terhére.

3./ Felkéri a közgyűlés elnökét, hogy a 2./ pontban foglalt saját forrás összegének a Hajdú-Bihar Vármegye Önkormányzata 2024-2028. évi költségvetéseibe történő betervezéséről gondoskodjon.

**Végrehajtásért felelős:** Pajna Zoltán, a vármegyei közgyűlés elnöke

**Határidő:** 2024-2028. évi költségvetési rendeletek elfogadása

1. **HATÁROZATI JAVASLAT**

Hajdú-Bihar Vármegye Önkormányzata Közgyűlése a Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló 4/2023. (IV. 3.) önkormányzati rendelet 6. § (2) bekezdése és 8. § (2) bekezdése, valamint a Magyarország helyi önkormányzatairól szóló 2011. évi CLXXXIX. törvény 107. §-a alapján

1./ jóváhagyja az **Interreg Europe Program** keretében kiírt felhívásra, a Małopolska Régió, mint vezető partner által benyújtott **„A kulturális erőforrások hozzáférhetőségét elősegítő környezet közös megteremtése a speciális igényű emberek számára”** című projekthez történő partneri csatlakozást, melyben a Hajdú-Bihar Vármegye Önkormányzatára eső projektköltség 186.406 EUR, azaz 69.704.660 HUF (373,94 HUF/EUR árfolyamon számolva).

2./ Az 1./ pontban foglalt döntésre tekintettel, a pályázat pozitív elbírálása esetén, a projekt megvalósításához összesen 9.320,3 EUR, azaz 3.485.233 HUF összegű saját forrást biztosít (373,94 HUF/EUR árfolyamon számolva), szükség szerint, a 2024-2028. évi költségvetései terhére.

3./ Felkéri a közgyűlés elnökét, hogy a 2./ pontban foglalt saját forrás összegének a Hajdú-Bihar Vármegye Önkormányzata 2024-2028. évi költségvetéseibe történő betervezéséről gondoskodjon.

**Végrehajtásért felelős:** Pajna Zoltán, a vármegyei közgyűlés elnöke

**Határidő:** 2024-2028. évi költségvetési rendeletek elfogadása

**A határozati javaslatok elfogadása minősített többséget igényel.**

Debrecen, 2023. június 23.

**Pajna Zoltán**

**elnök**

Az előterjesztés a törvényességi követelményeknek megfelel:

|  |
| --- |
| Dr. Dobi Csaba |
| jegyző |